În primul dosar, victimele solicită 42.194.144 euro și 28.477.456 lei, iar în cel de-al doilea, 90 de persoane s-au constituit părți civile cu sume cuprinse între 30.000 euro și 2.000.000 euro. Dosarele au fost conexate într-un singur proces în care sunt judecați atât patronii clubului, patronii firmei de artificii, pompierii care au fost în control și nu au luat măsuri, cât și fostul primar al sectorului 4, Cristian Popescu Piedone.